ΓΡΑΠΤΗ ΕΡΩΤΗΣΗ E-0810/01

υποβολή: Mara Sornosa Martnez (PSE) προς την Επιτροπή

(19 Μαρτίου 2001)

Θέμα: Ανεπαρκής διαχείρηση των ζωικών αποβλήτων στο πλαίσιο των μέτρων για τη ΣΕΒ στην Ισπανία

Στην Ισπανία έχουν προκύψει σοβαρά προβλήματα σε ό,τι αφορά τη διαχείριση των ζωικών αποβλήτων στο πλαίσιο των μέτρων για την ΣΕΒ, παρά το Βασιλικό Διάταγμα που ενέκρινε προσφάτως η κυβέρνηση για την αποτέφρωση των ζώων σε θερμοηλεκτρικούς σταθμούς και εργοστάσια τσιμεντοποιΐας.

Συγκεκριμένα:

- Χωματερές: Για παράδειγμα, στις χωματερές της Alcora (Καστελλιόν) και του Alpuente (Βαλένθια), αφενός, δεν γίνεται η ενδεδειγμένη εναποθήκευση των ζωικών, διότι δεν διαχωρίζονται από τα τα άλλα απόβλητα και σκουπίδια και, αφετέρου, οσάκις θάπτονται δεν σκεπάζονται επαρκώς από ένα στρώμα αργύλου, κλπ. Η ενεπαρκής εναποθήκευση και ταφή ενέχει τον κίνδυνο τα εν λόγω απόβλητα να περάσουν στην επισιτιστική αλυσίδα του ανθρώπου (κατανάλωση των ζωικών αλεύρων από τα τρωκτικά, καταβρόθυνση των τελευταίων από άλλα ζώα, φτάνοντας έτσι έως τον άνθρωπο).

- Εγκαταλελειμένα πτώματα ζώων: Η Υπηρεσία Προστασίας της Φύσεως της Πολιτοφυλακής (Seprona)σε μια αρχική έρευνα που διεξήγε εντόπισε πάνω από 300 πτώματα ζώων. Η ανεπαρκής αντιμετώπιση του προβλήματος της γενικής απόσυρσης των πτωμάτων ένέχει ένα διττό κίνδυνο, τόσο για τον άνθρωπο-με το πέρασμα των πριόνων στην επισιτιστική αλυσσίδα του ανθρώπου-, όσο και για ορισμένα προστατευόμενα είδη ζώων -ιδίως τα τρεφόμενα με ψοφίμια-, δοθέντος ότι με την πλήρη απόσυρση των πτωμάτων των ζώων, (μολυσμένων από την ΣΕΒ καθώς και εκείνων που φοφούν από άλλες αιτίες), θα στερηθούν την συνήθη τροφή τους.

- Σταθμοί αποτέφρωσης και εργοστάσια τσιμεντοποιΐας:Η Ισπανία έχει αναθέσει την καταστροφή τωνλικών κινδύνου στους σταθμούς αποτέφρωσης του Ουρένσε, Καστελλιόν, Βαλένθιας, Γερόνας και Λεόν. Ωστόσο, η μονάδα αποτέφρωσης της περιφερειακής κυβέρνησης της Καστίλλης και Λεόν, στο Cebreros del Rio λειτουργεί χωρίς την απαιτούμενη δημοτική άδεια για τις συγκεκριμένες εκπομπές, χωρίς καταγραφή της εισόδου και εξόδου τωνλικών κινδύνου και, το χειρότερο, όπως ανακάλυψε η Seprona, προέβαινε σε απορρίψεις μολυσμένου αίματος στον ποταμό Valdearacos.Όσον αφορά το σύνολο των σταθμών αποτέφρωσης στην Ισπανία, πρέπει επίσης να ληφθούνπόψη οι αυξημένες εκπομπές βαρέων μεταλλων στην ατμόσφαιρα, η ελευθέρωση διοξινών, κατά 16 φορές μεγαλύτερη από την κανονική, καθώς και οι ενοχλητικές δυσοσμίες και επιπτώσεις στηνγεία των όμορων πληθυσμών.

Χωρίς, πάντως, να παραβλέπεται η ανάγκη εξάλειψης των συγκεκριμένωνλικών κινδύνου, ερωτάται η Επιτροπή:

- Γνωρίζει με ποιό τρόπο πραγματοποιείται η διαχείρηση αυτού του είδους των αποβλήτων στην Ισπανία;

- Έχει καθορίσει ένα σχέδιο παρακολούθησης και ελέγχου των εν λόγω αποβλήτων, όσον αφορά την προέλευση, διακίνηση, επεξεργασία και εξάλειψή τους, με τις αναγκαίες περιβαλλοντικές καιγειονομικές εγγυήσεις;

- Θα ήταν διατεθειμένη η Επιτροπή να παροτρύνει τα κράτη μέλη να θέσουν σε εφαρμογή μηχανισμούς για τη συμμετοχή των κοινωνικών φορέων και τον δημόσιο έλεγχο στο πλαίσιο των εθνικών προγραμμάτων για την αντιμετώπιση της ΣΕΒ;

- Με ποιό τρόπο μπορεί να διασφαλίσει η Επιτροπή ότι η εν λόγω εξάλειψη θα γίνεται σύμφρωνα με την κοινοτική νομοθεσία όσον αφορά το περιβάλλον και την προστασία τηςγείας σε όλα τα κράτη μέλη;

Απάντηση του κ. Byrne εκ μέρους της Επιτροπής

(4 Μαΐου 2001)

Στα πλαίσια του πρόσφατου γύρου επιθεωρήσεων, το Γραφείο Τροφίμων και Κτηνιατρικών Θεμάτων της Επιτροπής (ΓΤΚ) διεξήγαγε επιθεώρηση στην Ισπανία, από τις 11 έως τις 15 Δεκεμβρίου 2000, προκειμένου να αξιολογηθούν, μεταξύ άλλων, τα μέτρα που εφαρμόζονται για την ασφαλή επεξεργασία και διάθεση των ζωικών αποβλήτων, συμπεριλαμβανομένων των ειδικώνλικών κινδύνου, όσον αφορά τις μεταδοτικές σπογγώδεις εγκεφαλοπάθειες (ΜΣΕ). Σύμφωνα με τις διαδικασίες του ΓΤΚ, απεστάλη στις ισπανικές αρχές σχέδιο έκθεσης που περιέχει τις βασικές διαπιστώσεις, τα συμπεράσματα και τις συστάσεις από την εν λόγω επιθεώρηση. Μόλις ληφθεί η απάντηση των ισπανικών αρχών θα συνταχθεί η τελική έκθεση και θα αποσταλεί στο Κοινοβούλιο.

Όσον αφορά τη συμμετοχή διαφόρων φορέων στα εθνικά σχέδια για τις ΜΣΕ, η απόφαση της Επιτροπής 98/272/ΕΚ της 23ης Απριλίου 1998 για την επιδημιολογική παρακολούθηση των μεταδοτικών σπογγωδών εγκεφαλοπαθειών και για την τροποποίηση της απόφασης 94/474/ΕΚ(1) απαιτεί από τα κράτη μέλη να μεριμνούν ώστε το προσωπικό της αρμόδιας αρχής, των εργαστηρίων διάγνωσης, οι ασκούντες το επάγγελμα του κτηνιάτρου, οι κτηνοτρόφοι και τα άτομα που είναιπεύθυνα για τη διακίνηση των ζώων να είναι ενημερωμένοι σχετικά με τις μεταδοτικές σπογγώδεις εγκεφαλοπάθειες (ΜΣΕ).

(1) ΕΕ L 122 της 24.4.1998.